./data/phi0914/phi00122/phi0914.phi00122.perseus-lat1.xml
ipse autem—quod minime quis crederet —cum hostis propius esset,       tertiam partem militum frumentatum duabus in castris retentis dimisit;            dein castra ipsa propius hostem movit duo       ferme a Gereonio milia in tumulum hosti conspectum, ut intentum se  sciret esse ad frumentatores, si qua vis fieret, tutandos  propior inde ei atque ipsis  imminens Romanorum       castris tumulus apparuit; ad  quem capiendum si luce palam iretur, quia       haud  dubie hostis breviore via praeventurus erat, nocte clam missi Numidae       ceperunt  quos tenentes locum contempta paucitate Romani postero die cum       deiecissent,  ipsi eo transferunt castra  tum utique  exiguum spatii vallum a vallo aberat,        et id ipsum totum  prope compleverat Romana acies  simul et per aversa castra            equitatus cum levi armatura emissus in frumentatores late caedem       fugamque hostium palatorum fecit  nec acie certare Hannibal ausus, quia tanta paucitate vix castra, si       oppugnarentur, tutari poterat  iamque artibus Fabi,  sedendo et cunctando, bellum gerebat receperatque suos in priora castra,       quae pro Gereoni moenibus erant